Na aanleiding van ons onlangse Blog-arikel "Woolworths steier onder blanke weerstand" en ons lesers se positiewe reaksie daarop, het ons 'n oproep ontvang van 'n persoon in Woolworths se hoofkantoor. Uit die gesprek was dit duidelik dat blankes se weerstand Woolwoorths heeltemal onkant betrap het. En hoewel dit nie gesê is nie, kom ons tot die gevolgtrekking dat Woolworths "seergekry" het.
Volgens die inbeller is sy bewus van die aankondiging in Durban dat geen blankes voortaan in diens geneem sal word nie, maar bygevoeg dat dit nie hulle beleid is nie. (Wat het ons hier? Die een hand weet nie wat die ander doen nie? Of probeer hulle nou vure doodslaan?).
Sy het ons ook die versekering gegee dat hulle elke aansoek oorweeg, en as die aansoeker oor die nodige kwalifikasies beskik, sal hy/sy in diens geneem word, ongeag velkleur.
Sy het verder gesê dat hulle die indruk kry dat blanke Afrikaanssprekendes nie wil werk vir R3 000 per maand as kassiere nie. Ons het toe aan haar gesê dat daar byna 800 000 blanke Afrikaanssprekendes in plakkerskampe rondom Johannesburg en Pretoria is wat baie beslis bereid én dankbaar sal wees om vir daardie maandelikse salaris te werk.
Ons het ook gesê ons glo dat blankes nie aangestel word nie, omdat ons geen blanke werkers in Woolwoth se winkels sien nie – nie op die vloer of agter die kasregisters nie. Sy het herhaal dat blankes nie vir vakante poste in hulle sisteem aansoek doen nie en daarom word hulle nie aangestel nie; en ons die versekering gegee dat al wat van blankes verwag word, is om aansoek te doen vir werk by Woolworths se verskillende takke.
Nou ja. Die Engelse het 'n spreekwoord wat sê: Let's call their bluff. Kom ons doen dit en kyk wat gebeur. In alle regverdigheid moet 'n mens Woolworths seker genoeg kans gee om vakante poste te vul soos wat dit beskikbaar word. Hou egter in gedagte dat die persone wat aansoek doen, die vereiste kwalifikasies moet hê. Maar moenie wonderwerke onmiddellik verwag nie. Gee hulle genoeg kans om te doen wat hulle beloof het, en dan praat ons weer.